2016.gada Noteikumi Nr.

Rīgā (prot. Nr. .§)

**Ministru kabineta noteikumu projekta „Grozījums Ministru kabineta 2012.gada 18.decembra noteikumos Nr.934 „Valsts izglītības attīstības aģentūras nolikums”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījums Ministru kabineta 2012.gada 18.decembra noteikumos Nr.934 „Valsts izglītības attīstības aģentūras nolikums” (turpmāk – noteikumu projekts) izstrādāts pamatojoties uz: 1. Valsts pārvaldes iekārtas likuma 16.panta pirmo daļu;
2. Ministru kabineta 2016.gada 19.aprīļa noteikumiem Nr.249 „Darbības programmas “Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” īstenošanas noteikumi” (turpmāk – MK noteikumi Nr.249).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 18.decembra noteikumi Nr.934 „Valsts izglītības attīstības aģentūras nolikums” (turpmāk – Noteikumi Nr.934) nosaka Valsts izglītības attīstības aģentūras (turpmāk – VIAA) darbības mērķi, funkcijas, uzdevumus un kompetenci. MK noteikumu Nr.249 17.1.apakšpunkts noteic, ka šo noteikumu 15.1.1. - 15.1.16. un 15.1.19. apakšpunktā minēto atbalstāmo darbību īstenošanai projekta iesniedzēji projektu īsteno sadarbībā ar sadarbības partneri - VIAA, bet Noteikumos Nr.934 šāda funkcija, kuras ietvaros VIAA varētu īstenot sadarbības partnera funkciju, nav ietverta. Lai VIAA varētu īstenot sadarbības partnera funkciju, nepieciešams papildināt Noteikumu Nr.934 3.punktu ar 3.20.apakšpunktu, nosakot VIAA deleģējumu veikt Eiropas Savienības struktūrfondu projektu vadību un īstenošanu, ja VIAA ir projekta iesniedzējs un finansējuma saņēmējs vai ja projekta iesniedzējs un finansējuma saņēmējs ir Izglītības un zinātnes ministrijas padotībā esoša iestāde un tā ar VIAA kā sadarbības partneri ir noslēgusi sadarbības līgumu par projektu vadību un īstenošanu.MK noteikumu Nr.249 sākotnējās ietekmes novērtējuma ziņojuma (turpmāk – anotācija) I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” 11. lapā norādīts, ka Izglītības un zinātnes ministrijas dibinātas profesionālās izglītības iestādes noteikumu projektā (MK noteikumos Nr.249) noteiktās atbalstāmās darbības īsteno sadarbībā ar sadarbības partneri – Valsts izglītības attīstības aģentūru, kura pilda tai ar Izglītības un zinātnes ministriju saskaņotajā standarta sadarbības līgumā noteiktos uzdevumus saskaņā ar Ministru kabineta 2012.gada 18.decembra noteikumu Nr.934 „Valsts izglītības attīstības aģentūras nolikums” 2.punktā noteikto darbības mērķi: „2. Aģentūras darbības mērķis ir īstenot valsts politiku izglītības, zinātnes un inovāciju jomā un nodrošināt Izglītības un zinātnes ministrijas atbildībā esošo valsts, Eiropas Savienības politiku un ārvalstu finanšu palīdzības instrumentu programmu, projektu un iniciatīvu īstenošanu un uzraudzību” un 3.punktā noteiktajām funkcijām. Izglītības un zinātnes ministrija īstenos valsts pārvaldes uzdevumus, izmantojot savus iekšējos administratīvos, tehniskos un citus resursus, proti, VIAA slēgs sadarbības līgumus par projekta īstenošanu ar Izglītības un zinātnes ministrijas padotībā esošajām profesionālās izglītības iestādēm. Eiropas Savienības tiesas 2014. gada 23. janvāra spriedumā lietā Nr. C‑15/1 noteikts, ka šāds līgums var būt ārpus publisko iepirkumu jomā paredzēto publiskā iepirkuma procedūru piemērošanas jomas tikai tad, ja kontrolējošā iestāde ekskluzīvi līdzīgi, kā tā kontrolē savus dienestus, kontrolē gan subjektu – pakalpojumu saņēmēju, gan subjektu – pakalpojumu sniedzēju un abi minētie subjekti darbojas galvenokārt minētās kontrolējošās iestādes labā. Proti, publisko iepirkumu tiesību regulējumam var netikt pakļauta tāda iestāžu savstarpējā sadarbība, ja tā ir viena resora ietvaros. |
| 3. | Projekta izstrādē iesaistītās institūcijas | VIAA un Izglītības un zinātnes ministrija. |
| 4. | Cita informācija | Noteikumu projekta izpilde tiks finansēta Ministru kabineta 2016.gada 19.aprīļa noteikumu Nr.249 „Darbības programmas "Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” īstenošanas noteikumi” ietvaros.VIAA ir iesaistīta arī citu specifiskā atbalsta mērķu īstenošanā saskaņā ar Ministru kabineta noteikumos par attiecīgā specifiskā atbalsta īstenošanu noteikto. 1. VIAA kā projekta iesniedzējs un finansējuma saņēmējs sadarbībā ar valsts, pašvaldību un atvasinātu publisku personu dibinātajām profesionālās izglītības iestādēm un koledžām īsteno pasākumu "Sākotnējās profesionālās izglītības programmu īstenošana Jauniešu garantijas ietvaros" atbilstoši Ministru kabineta 2015.gada 28.aprīļa noteikumos Nr.207 „Darbības programmas "Izaugsme un nodarbinātība" 7.2.1.specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākumu "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" un "Sākotnējās profesionālās izglītības programmu īstenošana Jauniešu garantijas ietvaros" īstenošanas noteikumi” noteiktajam. 2. VIAA kā projekta iesniedzējs un Eiropas Reģionālās attīstības fonda finansējuma saņēmējs nodrošina darbības programmas "Izaugsme un nodarbinātība" prioritārā virziena "Pētniecība, tehnoloģiju attīstība un inovācijas" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanu saskaņā ar Ministru kabineta 2016.gada 19.janvāra noteikumiem Nr.50 „Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi”.VIAA kā projekta iesniedzējs un Eiropas Savienības fondu finansējuma saņēmējs pēc projekta apstiprināšanas un vienošanās noslēgšanas ar sadarbības iestādi – Centrālo finanšu un līgumu aģentūru īstenos šādus specifiskā atbalsta mērķus:1. Saskaņā ar Ministru kabineta 2016.gada 7.jūnija noteikumiem Nr.359 „Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi” VIAA specifisko atbalstu īstenos sadarbībā ar Valsts izglītības satura centru, pašvaldībām vai pašvaldību apvienībām vai izglītības pārvaldēm un valsts dibinātām profesionālās izglītības iestādēm, kurām ir piešķirts profesionālās izglītības kompetences centra statuss. 2. Saskaņā ar Ministru kabineta 2016.gada 15.jūlija noteikumiem Nr.474 „Darbības programmas "Izaugsme un nodarbinātība" prioritārā virziena "Izglītība, prasmes un mūžizglītība" 8.4.1. specifisko atbalsta mērķi "Pilnveidot nodarbināto personu profesionālo kompetenci" VIAA specifisko atbalstu īstenos sadarbībā ar sadarbības partneriem – pašvaldībām, izglītības iestādēm un Nodarbinātības valsts aģentūru. |
|  |  |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrijas padotībā esošās profesionālās izglītības iestādes.  |
| 2. | Tiesiskā regulējuma ietekme uz tautsaimniecību un administratīvo slogu | Grozījums Noteikumos Nr.934 ļaus VIAA īstenot MK noteikumos Nr.249 noteiktās sadarbības partnera funkcijas.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta 2016.gada 19.aprīļa noteikumi Nr.249 „Darbības programmas "Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” īstenošanas noteikumi”.  |
| 2.  | Atbildīgā institūcija | Izglītības un zinātnes ministrija. |
| 3. | Cita informācija | Nav. |
|  |  |  |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VIAA un Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek papildinātas VIAA funkcijas. Noteikumu projektā ietvertās funkcijas tiks nodrošinātas esošo cilvēkresursu ietvaros.  |
| 3. | Cita informācija | Nav. |

Anotācijas III. un V. un VI. sadaļa – *projekts šīs jomas neskar*.

Iesniedzējs:

Izglītības un zinātnes ministrs K.Šadurskis

Vizē: Valsts sekretāre L.Lejiņa

22.09.2016. 14.40

1067

 Skrīvere 67814339

 ailita.skrivere@viaa.gov.lv